Скупштина општине Чајетина на седници, одржаној дана 29.октобра 2020. године, на основу чл. 146. Закона о привредним друштвима (''Сл. гласник РС'', број 36/2011, 99/2011, 83/2014 - др. закон, 5/2015, 44/2018, 95/2018 и 91/2019), члана 69. Закона о јавним предузећима (''Сл.гласник РС'', бр.15/2016 и 88/2019) и члана 40. Статута општине Чајетина (''Службени лист општине Чајетина'', број 2/2019), донела је

**ОДЛУКУ**

**О ПОВЕЋАЊУ ОСНОВНОГ КАПИТАЛА КОМУНАЛНОГ ЈАВНОГ ПРЕДУЗЕЋА „ЗЛАТИБОР“ ЧАЈЕТИНА**

**Члан 1.**

Укупан регистрован основни ( новчани и неновчани) капитал Комуналног јавног предузећа „ Златибор“ Чајетина, матични број 07290080, износи 91.069.643,31 динара, од чега основни новчани капитал износи 24.724.080,69 динара, а основни неновчани капитал износи 66.345.562,62 динара.

Скупштина општине Чајетина, матични број 07353553, оснивач јавног предузећа из става 1. члана 1. ове одлуке, доноси одлуку о повећању основног новчаног капитала овог јавног предузећа у износу од 42.169.800,00 динара, од чега је уплаћен износ основног новчаног капитала од 24.469.800,00 динара.

Основ повећања капитала је повећање новим улозима оснивача, а преостали износ основног новчаног капитала у износу од 17.700.000,00 динара ће се уплатити у року од шест месеци од дана доношења ове одлуке.

**Члан 2.**

Укупна вредност основног новчаног капитала Комуналног јавног предузећа „Златибор“ Чајетина након повећања износи 66.893.880,69 динара.

Укупна вредност основног неновчаног капитала Комуналног јавног предузећа „Златибор“ Чајетина након повећања износи 66.345.562,62 динара.

**Члан 3.**

Вредност новчаног капитала оснивача након повећања:

Скупштина општине Чајетина, матични број 07353553

УПИСАН НОВЧАНИ КАПИТАЛ: 66.893.880,69 динара,

УПЛАЋЕН НОВЧАНИ КАПИТАЛ: 66.893.880,69 динара.

**Члан 4.**

Удео оснивача у основном капиталу је 100 % ( с т о одсто).

**Члан 5.**

Одлука о повећању основног капитала Комуналног јавног предузећа „ Златибор“ Чајетина регистроваће се у складу са законом о регистрацији**,** у року од шест месеци од дана доношења.

**Члан 6.**

Основни капитал Комуналног јавног предузећа „ Златибор“ Чајетина сматра се повећаним даном регистрације повећања основног капитала.

**Члан 7.**

Ова одлука ступа на снагу осмог дана од дана објављивања у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-99/2020-01 од 29. октобра 2020. године**

**ПРЕДСЕДНИК**

**Скупштине општине,**

*Арсен Ђурић*